Nafarroako Parlamentuko Mahaiak, 2022ko ekainaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Berrikuntza Digitaleko Poloari buruzkoa (10-22/POR-00244).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 27an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Joan den astean jakin zen ezen Europako Batzordeak, Europa Digitala programaren barruan, onetsi egin zuela IRIS-Berrikuntza Digitaleko Poloaren hautagaitza, EDIH-Digital Innovation Hubs europar sarearen parte izatekoa.

Zalantzarik gabe, onespen horrek indar garrantzitsua eskaintzen dio joan den legegintzaldian hasi zen eta behin betiko abiarazpenaren bidean aurrera doan proiektu bati.

Hori dela-eta, galdera hau egiten diogu Garapen Ekonomiko eta Enpresarialeko kontseilariari, ahoz erantzun dezan:

Zer urrats egin da azken garaian eta zer gelditzen da egiteko Berrikuntza Digitaleko Poloa errealitate bat izan dadin gure erkidegoan?

Iruñean, 2022ko ekainaren 23an

Foru parlamentaria: Mikel Asiain Torres